🚌 #สภาผู้บริโภค หนุนนโยบาย รถไฟฟ้ารถเมล์ฟรี ลด PM2.5 ทั่วประเทศ 🚄
-----
👉 วันที่ 25 มกราคม 2568 นางสาวสารี อ๋องสมหวัง เลขาธิการสำนักงานสภาผู้บริโภค ระบุว่า สภาผู้บริโภค สนับสนุนที่รัฐบาลออกมาตรการให้ประชาชนขึ้น #รถเมล์ฟรี และ #รถไฟฟ้าฟรี เพราะจะช่วยลดปัญหาพีเอ็ม 2.5 (PM2.5) ในกรุงเทพมหานครได้ และอยากเชิญชวนผู้บริโภคสำหรับใครที่จำเป็นต้องเดินทาง ไม่ได้ทำงานที่บ้าน (work from home) หันมาใช้รถสาธารณะในการเดินทาง

🟦 นอกจากนี้ เลขาธิการสำนักงานสภาผู้บริโภค มีข้อเสนอถึงรัฐบาลใน 3 ประเด็น ได้แก่ การขยายนโยบายไปยังจังหวัดอื่น ๆ การเพิ่มจำนวนรถ #ขนส่งสาธารณะ ให้เพียงพอกับความต้องการของประชาชน และเสนอให้ทบทวนโครงการสร้างทางด่วนชั้นที่ 2 เพื่อยุติโครงการดังกล่าว และนำงบประมาณนั้นไปซื้อรถเมล์ไฟฟ้าซึ่งอาจซื้อได้มากกว่า 5,000 คัน ที่สามารถให้บริการประชาชนได้ทันที และยังสามารถนำไปพัฒนาระบบขนส่งสาธารณะสำหรับทั่วประเทศได้อีกด้วย

💬 “ในช่วงวิกฤตแบบนี้เราต้องการความรวดเร็วและประสิทธิภาพ ด้วยการจัดบริการขนส่งสาธารณะที่เข้าถึงประชาชนได้อย่างแท้จริง ด้วยรถเมล์ไฟฟ้าและระบบขนส่งสาธารณะ ไม่ใช่การก่อสร้างโครงการใหญ่ที่สร้างปัญหาเรื่อง #ฝุ่นพิษ และท้ายที่สุดก็ไม่สามารถแก้ปัญหารถติดในกรุงเทพฯได้  จึงอยากเห็นว่ารัฐบาลทบทวนนโยบายการทําทางด่วนชั้นที่ 2 ด้วย”

 #เพื่อนผู้บริโภค #ConsumerRights
#สภาผู้บริโภค #รถเมล์ฟรี #รถไฟฟ้าฟรี